Diari Oficial de la Generalitat Valenciana


Sumari del DOGV 7274, del 15-05-2014 (2014/4176)

Informació pública de la modificació puntual de les normes urbanístiques, consistent en l'aclaració de l'article 6, Efectes: edificacions, usos i instal·lacions preexistents.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7274

Data del DOGV
:   15-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4176


Data del document
:   03-04-2014

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme
    * administració local

Informació pública de la modificació puntual de les normes urbanístiques, consistent en l'aclaració de l'article 6, Efectes: edificacions, usos i instal·lacions preexistents. [2014/4176]  
L'Ajuntament en ple, en la sessió ordinària celebrada el dia 28 de març de 2014, entre d'altres, va adoptar l'acord següent:  
«28. Proposta del regidor d'Urbanisme, exposició pública de la ?modificació puntual de les normes urbanístiques, consistent en l'aclariment de l'article 6, Efectes: edificacions, usos i instal·lacions preexistents?. La secretària va donar lectura al dictamen emés per la Comissió Informativa d'Urbanisme, Infraestructura i Medi Ambient, de data 24 de març de 2014, en el qual, per majoria, es dictamina favorablement la proposta subscrita per la regidora delegada d'Urbanisme en què s'exposa que, de conformitat amb el que s'ha exposat en l'article 6 de les normes urbanístiques i per a una més claredat en els supòsits d'edificis o instal·lacions inadequats o fora d'ordenació respecte al planejament vigent, l'ús dels quals s'haja explicitat cometent una infracció urbanística, eliminant o derivant usos o servicis públics cap a altres privatius de què ja s'haja pogut obtindre benefici econòmic, a fi que el guany no es produïsca com a conseqüència d'un comportament anòmal o fraudulent, es fa un aclariment en l'article 6, punt 3, relatiu a estes situacions.  
  
Es tracta d'una modificació de l'ordenació detallada, que es limita a aclarir en més profunditat el contingut de l'esmentat article i no modifica cap paràmetre de l'ordenació estructural, per la qual cosa es proposa que se n'aprove l'exposició pública i s'òbriga un termini per a presentació d'al·legacions.  
Sotmés a votació, amb huit vots d'abstenció (1 EU, 2 Compromís i 5 PSOE), i dotze vots a favor (PP), l'Ajuntament en ple, per majoria, va acordar:  
  
Primer  
Aprovar l'acord de l'exposició pública de la ?modificació puntual de les normes urbanístiques, consistent en l'aclariment de l'article 6, Efectes: edificacions, usos i instal·lacions preexistents?, per un període d'un mes. Durant este termini la modificació es trobarà depositada per a la seua consulta pública a l'Ajuntament.  
  
Segon  
Publicació en el Diari Oficial de la Comunitat Valenciana i en un diari no oficial d'àmplia difusió de la Comunitat de l'esmentat acord, durant un mes.  
  
Tercer  
Obertura del termini d'al·legacions previ a l'aprovació definitiva municipal de la present modificació puntual».  
  
I, perquè conste en l'expedient corresponent, expedisc la present informació, d'orde, i amb el vistiplau de l'alcalde, a reserva dels termes que resulten de l'aprovació de l'acta corresponent (art. 206 del ROF).  
  
Cosa que es fa pública perquè se'n prenga coneixement.  
  
Santa Pola, 3 d'abril de 2014.- L'alcalde: Miguel Zaragoza Fernández.